Police Story 4: First Strike

Police Story 4: First Strike er en hongkongkinesisk actionkomedie og kampsportfilm fra 1996 regissert av Stanley Tong. Filmen handler om politietterforskeren Jackie fra Hongkong som deltar i en hemmelig CIA-ledet operasjon som går ut på å forhindre at russiske atomvåpen havner på svartebørsen. En kinesisk-amerikansk kjernefysiker og dobbeltagent med bånd til CIA mistenkes i å ha stjålet et atomstridshode. Jakten på ham og atomvåpenet bringer Jackie til Russland og Ukraina, deretter fraktes han til Australia der våpenet holdes skjult i hai-akvarium. Filmen er en oppfølger til Police Story fra 1985. Den avviker en del fra de andre i filmserien ved at den handler om storpolitikk. Den har flere likhetstrekk med James Bond-filmene. Som de fleste andre filmer med Jackie Chan inneholder også denne betydelig mengder med orientalsk kampkunst og akrobatikk. Filmen er også kjent under de engelske titlene First Strike og Jackie Chan's First Strike.

Filmen ble innspilt i fire språkversjoner; kantonesisk, engelsk, russisk og ukrainsk. Den amerikanske versjonen er noe korter enn den originale kinesiske versjonen. 

Police Story 4 ble den mest innbringende kinofilmen i Hongkong i 1996, hvor den innbrakte rekordhøye HK$57,5 millioner (en rekord som stod seg til da Shaolin Soccer ble lansert i 2001, også den i regi av Stanley Tong).

Den fikk blandet mottakelse av kritikerne, noe som gjenspeiles i at den har oppnådd 57 % på Rotten Tomatoes.

I tillegg til regi hadde Stanley Tong også ansvar for actionkoreografi. Hans innsats innbrakte ham prisen for beste actionkoreografi, både ved Hong Kong Film Award og ved Golden Horse Film Festival.

Rollebesetning 
(utvalg)

 Jackie Chan - "Kevin" Chan Ka-kui / Jackie
 Jackson Lou - Jackson Tsui
 Annie Wu - Annie Tsui
 Bill Tung - "Uncle" Bill Wong
 Yuriy Petrov - Oberst Gregor Yegorov
 Nonna Grishayeva - Natasha Rekshynskaya
 Terry Woo - Uncle Seven
 Allen Sit as Allen

Referanser

Eksterne lenker 
 

Filmer fra 1996
Hongkongkinesiske actionkomedier
Hongkongkinesiske kriminalfilmer
Hongkongkinesiske thrillerfilmer
Hongkongkinesiske kampsportfilmer
Hongkongkinesiske eventyrfilmer
Filmer om atomvåpen
Actionthrillere
Filmer lagt til Hongkong
Filmer lagt til Australia
Filmer lagt til Ukraina
Filmer lagt til Russland
Oppfølgerfilmer